Diari Oficial de la Generalitat Valenciana


Sumari del DOGV 5096, del 20-09-2005 (2005/10905)

RESOLUCIÓ de 15 de setembre de 2005, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes en el marc del Pla de Competitivitat de l'Empresa Valenciana.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5096

Data del DOGV
:   20-09-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/10377


Data del document
:   15-09-2005

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Descriptors 

:   * ajuda a les empreses
    * canvi tecnològic
    * petita empresa
    * mitjana empresa
    * societat sense fins de lucre
    * competitivitat
    * suport econòmic

RESOLUCIÓ de 15 de setembre de 2005, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes en el marc del Pla de Competitivitat de l'Empresa Valenciana. [2005/10668]
  
De conformitat amb el que disposa l'article 1.3 de l'Orde de 15 de setembre de 2005, de la Conselleria d'Empresa, Universitat i Ciència, resolc:
  
Article 1. Objecte i àmbit
  
L'objecte de la present resolució és convocar ajudes en el marc del Pla de Competitivitat de l'Empresa Valenciana, les bases del qual s'establixen en l'annex.
  
Article 2. Marc normatiu
  
Les ajudes recollides en la present resolució es concediran d'acord amb el que establix l'Orde de 15 de setembre de 2005, de la Conselleria d'Empresa, Universitat i Ciència, sobre concessió d'ajudes per l'Institut de la Petita i Mitjana Indústria de la Generalitat Valenciana (IMPIVA) en el marc del Pla de Competitivitat de l'Empresa Valenciana.
  
Article 3. Línies pressupostàries
  
L'import global màxim destinat per a la concessió de les ajudes previstes en la present convocatòria es finança a càrrec de les següents línies pressupostàries:
  
- T6508000: Pla de Competitivitat de l'Empresa Valenciana 4.576.816 euros
  
?T6509000. Pla de Competitivitat de l'Empresa Valenciana 3.923.184 euros
  
Les ajudes descrites podran rebre finançament del Fons Europeu de Desenvolupament Regional i del Fons Social Europeu a través del Programa Operatiu Integrat de la Comunitat Valenciana 2000-2006, i seran d'aplicació les disposicions que els regulen.
  
Article 4. Beneficiaris
  
1. Podran acollir-se a estes ajudes les entitats sense ànim de lucre, les petites i mitjanes empreses industrials o que presten servicis a la indústria, i les agrupacions de petites i mitjanes empreses que tinguen la seu social o establiment productiu a la Comunitat Valenciana, d'acord amb allò que s'ha indicat en cada una de les actuacions. Els projectes objecte d'ajuda hauran d'estar localitzats en el mencionat territori.
  
2. Les condicions per a ser beneficiari hauran de mantenir-se fins al moment del pagament de la subvenció.
  
3. En relació amb les subvencions concedides a entitats sense ànim de lucre, estes no podran emprendre activitats econòmiques que repercutisquen en tercers de manera que falsegen o amenacen de falsejar la competència, i hauran de prestar, si és el cas, els servicis a preus de mercat.
  
4. A efectes de la present resolució, es considerarà PIME, segons la Recomanació de la Comissió de 6 de maig de 2003, sobre la definició de microempreses, petites i mitjanes empreses (DOCE núm. L 124/36, de 20 de maig de 2003), qualsevol entitat, independentment de la seua forma jurídica, que exercisca una activitat econòmica que reunisca els requisits següents:
  
- Que ocupe menys de 250 persones.
  
- Que tinga un volum de negoci anual no superior a 50 milions d'euros, o bé un balanç general no superior a 43 milions d'euros.
  
Així mateix, quan calga distingir entre petites empreses i mitjanes empreses, s'entendrà per petita empresa aquella unitat econòmica que ocupe menys de 50 persones i que tinga un volum de negoci anual o un balanç general no superior a 10 milions d'euros; microempresa es considerarà aquella empresa que ocupe menys de 10 persones i el seu volum de negoci o el seu balanç general anual no supere els 2 milions d'euros.
  
El còmput dels efectius i límits assenyalats, en el cas d'empreses associades o vinculades s'efectuarà tal com disposen els apartats 2 i 3 de l'article 6 de l'annex de la Recomanació 2003/361/CE de la Comissió, de 6 de maig de 2003, sobre la definició de microempreses, petites i mitjanes empreses. Estos criteris de còmput es poden consultar en l'imprés de sol·licitud.
  
Article 5. Sol·licitud d'ajuda
  
1. Els sol·licitants hauran de presentar una sol·licitud normalitzada emplenada utilitzant el programa informàtic que es pot descarregar des de la pàgina web de l'IMPIVA, www.impiva.es.
  
2. Les sol·licituds i la resta de la documentació es presentaran en doble exemplar.
  
3. A fi de potenciar la consecució dels objectius de la present resolució, l'IMPIVA podrà traslladar les sol·licituds a altres programes o convocatòries d'ajudes.
  
Article 6. Documentació que s'ha d'adjuntar a l'imprés de sol·licitud
  
1. Entitats sense ànim de lucre:
  
1.1. Memòria tècnica del projecte, segons model que pot obtenir-se descarregant-lo de la pàgina web www.impiva.es. A esta memòria s'adjuntarà: relació d'associats a l'entitat, memòria d'activitats de l'any 2004 i pla d'activitats de l'any 2005.
  
1.2. Estatuts vigents i poder de representació del firmant de la sol·licitud, o acta de nomenament o apoderament. En el cas que ja els tinga l'IMPIVA, haurà d'aportar-se declaració de vigència segons model que pot obtenir-se descarregant-lo de la pàgina web www.impiva.es. Quan el sol·licitant siga una entitat en fase de constitució, s'haurà d'aportar, almenys, fotocòpia del DNI del sol·licitant i el projecte d'estatuts.
  
1.3. Impost sobre Activitats Econòmiques (IAE):
  
- Si l'entitat està obligada al pagament del IAE haurà d'aportar l'últim rebut (exercici 2004 o 2005, d'acord amb el que siga procedent) de l'impost.
  
- Si no està obligada al pagament, es farà constar en l'imprés de sol·licitud en la casella corresponent, amb indicació de l'epígraf en què està donada d'alta i la seua exempció d'acord amb la normativa vigent.
  
- Si l'entitat ha sigut constituïda en l'exercici 2004, caldrà aportar el model 036 d'alta en l'impost.
  
1.4. L'entitat haurà d'aportar certificats acreditatius de trobar-se al corrent en les seues obligacions tributàries i davant la Seguretat Social, llevat que haja autoritzat l'IMPIVA en l'imprés de sol·licitud perquè els sol·licite en nom seu. En este últim supòsit l'IMPIVA es reserva el dret a requerir directament al sol·licitant en el cas que la informació obtinguda presente alguna incidència.
  
2. Empreses i agrupacions d'empreses:
  
2.1. Memòria tècnica del projecte, segons model que pot obtenir-se descarregant-ho de la pàgina web www.impiva.es.
  
2.2. Documentació relativa a la personalitat jurídica:
  
a) L'IMPIVA obtindrà la informació relativa a la personalitat jurídica del sol·licitant quan este siga una societat la inscripció de la qual en el Registre Mercantil o altres registres públics siga obligatòria, si bé l'IMPIVA podrà requerir directament la presentació d'algun document concret.
  
b) En el cas de sol·licitants la inscripció dels quals no siga obligatòria (empresaris individuals, comunitats de béns i societats civils) s'haurà d'aportar fotocòpia dels documents següents:
  
- Contracte o acta de constitució i estatuts vigents.
  
- Poder de representació del firmant de la sol·licitud, o document equivalent segons les prescripcions legals.
  
- DNI si és empresari individual.
  
No caldrà aportar la documentació anterior que ja tinga l'IMPIVA, sempre que es mantinga vigent i s'aporte declaració de vigència a l'efecte, d'acordf amb el model disponible en la pàgina web www.impiva.es.
  
c) Quan el sol·licitant siga una empresa en fase de constitució, s'haurà d'aportar, almenys, fotocòpia del DNI del promotor i el projecte d'estatuts.
  
2.3. Impost sobre Activitats Econòmiques (IAE):
  
- Si l'empresa està obligada al pagament del IAE haurà d'aportar l'últim rebut (exercici 2004 o 2005, d'acord amb el que siga procedent) de l'impost.
  
- Si no està obligada al pagament, es farà constar en l'imprés de sol·licitud en la casella corresponent amb indicació de l'epígraf en què està donada d'alta i la seua exempció d'acord amb la normativa vigent.
  
- Si l'empresa ha sigut constituïda en l'exercici 2004, caldrà aportar el model 036 d'alta en l'impost.
  
2.4. L'empresa haurà d'aportar certificats acreditatius de trobar-se al corrent en les seues obligacions tributàries i davant de la Seguretat Social, llevat que haja autoritzat l'IMPIVA en l'imprés de sol·licitud perquè els sol·licite en nom seu. En este últim supòsit, l'IMPIVA es reserva el dret a requerir directament al sol·licitant en el cas que la informació obtinguda presente alguna incidència.
  
2.5. Quan es tracte d'una agrupació d'empreses sense personalitat jurídica, hauran de fer-se constar expressament en la memòria tècnica els compromisos d'execució assumits per cada membre de l'agrupació, així com l'import de subvenció sol·licitada a aplicar per cada un d'ells, que tindran igualment la consideració de beneficiaris. A més, haurà de nomenar-se un representant o apoderat únic de l'agrupació amb poders suficients per a complir les obligacions que com a beneficiari corresponen a l'agrupació, i s'aportarà la corresponent escriptura de poder.
  
Article 7. Termini de presentació de sol·licituds
  
El termini de presentació començarà el dia de publicació de la present resolució en el Diari Oficial de la Generalitat Valenciana i finalitzarà transcorregut un mes des de la seua publicació en el DOGV. En tot cas, quan el dia concret d'acabament del termini fóra dissabte o dia inhàbil al municipi on residira l'interessat o en la seu de l'IMPIVA, es considerarà inhàbil a tots els efectes i es prorrogarà al primer dia hàbil següent.
  
Article 8. Lloc de presentació de sol·licituds
  
1. Les sol·licituds i la documentació annexa podran presentar-se en qualsevol de les seus de l'IMPIVA indicades a continuació en horari de registre (de l'1 de juny al 30 de setembre: de 9 a 14 hores de dilluns a divendres; de l'1 d'octubre al 31 de maig: de 9 a 14 hores, de dilluns a divendres, i de 17 a 19 hores, de dilluns a dijous):
  
- IMPIVA Alacant-oficina PROP: c/ Churruca, 03856 Alacant.
  
- IMPIVA Castelló-oficina PROP: av. Germans Bou, 47. 12828 Castelló.
  
- IMPIVA València: plaça de l'Ajuntament, 6. 46431 València.
  
2. També podran presentar-se en les formes previstes en l'article 38.4. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. En el cas que s'optara per presentar la sol·licitud en una oficina de Correus, haurà de fer-se en sobre obert perquè siga datada i segellada per l'oficina de Correus abans de ser certificada.
  
Article 9. Avaluació de sol·licituds
  
Les ajudes es concediran sota el règim de concurrència competitiva, per mitjà d'una comparació de les sol·licituds presentades en la qual s'aplicaran els criteris de valoració fixats en les bases del programa i s'establirà una prelació respectant els límits pressupostaris.
  
Article 10. Resolució de la concessió d'ajudes
  
1. Amb caràcter previ l'Oficina per a la Gestió dels Plans de Competitivitat Empresarials emetrà un informe preceptiu sobre les sol·licituds presentades.
  
Després de l'aplicació dels criteris d'avaluació, una comissió presidida pel director general de l'IMPIVA i composta per personal tècnic elevarà proposta de concessió al president de l'IMPIVA.
  
2. El president de l'IMPIVA resoldrà l'adjudicació de les ajudes, mitjançant una resolució o mitjançant la subscripció del corresponent conveni, que fixarà expressament la quantia i incorporarà, si és el cas, les condicions i obligacions a què haja d'ajustar-se el beneficiari.
  
3. Les subvencions concedides seran publicades en el Diari Oficial de la Generalitat Valenciana, amb indicació del programa i el crèdit pressupostari als quals s'imputen, el beneficiari, la quantitat concedida i la finalitat o finalitats de la subvenció.
  
4. La resolució dictada pel president posarà fi a la via administrativa i el seu contingut serà notificat de forma individualitzada a cada interessat.
  
Article 11. Projectes que reforcen la política social
  
D'acord amb els criteris de valoració tindran preferència en l'adjudicació en cas d'empat en la puntuació final obtinguda pels sol·licitants:
  
- Els projectes presentats per aquelles entitats o empreses que acrediten ocupar un percentatge de treballadors discapacitats superior respecte a la plantilla de l'entitat o de l'empresa que tenien amb anterioritat a la present convocatòria, de conformitat amb el que establix l'article 8 de la Llei 11/2003, de 10 d'abril, sobre l'Estatut de les Persones amb Discapacitat de la Comunitat Valenciana, i en general aquells que reunisquen els requisits previstos en la dita llei.
  
- Els projectes presentats per entitats o empreses que acrediten tenir un pla d'igualtat visat per l'òrgan competent de la Generalitat Valenciana, de conformitat amb el que establix la Llei 9/2003, de 2 d'abril, de la Generalitat Valenciana, per a la Igualtat entre Dones i Homes.
  
- Els projectes que incidisquen positivament en col·lectius socialment desfavorits o que experimenten condicions, situacions i necessitats especials a l'hora d'emprendre activitats empresarials o introduir-se en el mercat laboral.
  
Article 12. Obligacions dels beneficiaris
  
1. Seran obligacions del beneficiari:
  
a) Realitzar l'activitat objecte de la subvenció i acreditar la seua realització en la forma i data fixades en la notificació de l'ajuda o en el conveni de col·laboració.
  
b) Respondre de la veracitat dels documents aportats.
  
c) Sotmetre el projecte objecte d'ajuda al procediment d'avaluació d'impacte ambiental (EIA) en els supòsits recollits en la Llei 6/2001, de 8 de maig, de modificació del Reial Decret Legislatiu 1302/1986, de 28 de juny, d'Avaluació d'Impacte Ambiental (BOE núm. 111, de 9 de maig de 2001), i en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental (DOGV núm. 1412, de 30 d'octubre de 1990). Esta normativa es pot consultar en la pàgina web de l'IMPIVA, www.impiva.es.
  
d) Aportar la documentació que acredite la constitució de l'entitat o empresa en el cas que en el moment de la sol·licitud l'entitat o l'empresa es trobara en via de creació.
  
e) Sotmetre's a les actuacions de comprovació i verificació de l'activitat subvencionada efectuades per l'IMPIVA o altres òrgans de la Unió Europea, així com a les actuacions de control financer de la Intervenció General de la Generalitat Valenciana en relació amb les ajudes rebudes.
  
f) Comunicar a l'IMPIVA la sol·licitud o obtenció d'altres ajudes per a la mateixa finalitat procedents de qualssevol altres administracions o ens públics, amb indicació del percentatge i la quantia de l'ajuda.
  
Quan el beneficiari siga una empresa, presentarà en la justificació una declaració responsable sobre la disponibilitat de fons propis per a finançar la part de la despesa no subvencionada.
  
g) Actualitzar la documentació presentada que haguera experimentat alguna modificació i comunicar a l'IMPIVA qualsevol modificació del projecte amb anterioritat a la seua execució.
  
h) Mantenir, si és el cas, durant un mínim de cinc anys la inversió subvencionada.
  
i) Efectuar totes les mesures d'informació i publicitat que establisca la normativa europea respecte a les activitats en què intervinguen els fons estructurals o altres fons.
  
j) Les entitats hauran de prestar servicis a preus de mercat i no emprendre activitats econòmiques que repercutisquen en tercers, de manera que falsegen o amenacen de falsejar la competència.
  
k) Els projectes d'inversió hauran de ser finançants per les empreses com mínim en un 25% per mitjà de recursos propis no subvencionables, és a dir, que l'esmentada aportació no podrà tenir cap ajuda.
  
l) Complir amb totes les obligacions que s'establixen en l'Orde de 15 de setembre de 2005 de la Conselleria d'Empresa, Universitat i Ciència, sobre concessió d'ajudes per l'IMPIVA en el marc del Pla de Competitivitat de l'Empresa Valenciana, i en qualsevol altra disposició en vigor.
  
2. L'incompliment de qualsevol d'estes obligacions podrà donar lloc a la revocació i, si és el cas, al reintegrament de les ajudes percebudes i a l'exigència de l'interés de demora des del moment del pagament de la subvenció.
  
Article 13. Justificació de despeses i pagaments
  
1. La justificació de l'ajuda haurà de realitzar-se d'acord amb les instruccions aprovades per resolució del director general de l'IMPIVA que seran notificades al beneficiari. L'acreditació de les despeses i inversions es realitzarà per mitjà de la presentació de justificants de despesa i pagament en la proporció que s'indique en la notificació de l'ajuda o en el conveni de col·laboració.
  
2. Les factures presentades per a la justificació dels projectes hauran de complir el que s'ha disposat en el Reial Decret 1496/2003, de 28 de novembre, i en la resta de normativa vigent.
  
3. Podran ser tinguts en compte els justificants de despeses i pagaments a partir de les dates següents:
  
- Actuació d'entitats: justificants a partir de l'1 de gener de 2005, en el cas que la naturalesa de l'ajuda ho permeta.
  
- Actuació d'empreses: justificants de data posterior al registre d'entrada de la sol·licitud d'ajuda.
  
4. Quan l'import de la despesa subvencionable supere la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns d'equip o prestació de servicis per empreses de consultoria o assistència tècnica, el beneficiari haurà d'aportar també justificació d'haver sol·licitat, com a mínim, tres ofertes de diferents proveïdors, llevat que per les especials característiques de les despeses subvencionables no hi haja en el mercat suficient nombre d'entitats que els subministren o presten, i així es faça constar en un informe.
  
L'elecció entre les ofertes presentades haurà de recaure en la més econòmica i es justificarà en una memòria l'elecció en un altre sentit. La no-presentació de les memòries a què fa referència este apartat, o la insuficiència, podrà donar lloc a una minoració de l'ajuda concedida.
  
5. No s'acceptaran com a justificants de realització del projecte les factures derivades de la contractació amb empreses o entitats vinculades al beneficiari de l'ajuda, llevat de justificació expressa que haurà de ser valorada per l'IMPIVA. S'entén per empreses o entitats vinculades aquelles en què el beneficiari puga exercir, directament o indirectament, una influència dominant, o aquelles que puguen exercir-la sobre ell o que, de la mateixa manera que el beneficiari, estiguen sotmeses a la influència dominant d'una altra empresa o entitat per raó de propietat, participació financera o normes que la regulen. Es presumirà que hi ha influència dominant quan una empresa o entitat, directament o indirectament, amb relació a una altra, estiga en possessió d'un 25% del capital subscrit, d'un 25% dels vots inherents a les participacions emeses per l'empresa o entitat, o puga designar almenys el 25% dels membres de l'òrgan d'administració, direcció o control de l'empresa.
  
6. Es permet que les entitats subcontracten les activitats subvencionades en els termes previstos en l'article 29 de la Llei 38/2003, de 17 de novembre, General de Subvencions, fins un 50% del seu import. La consideració d'un import superior requerirà l'autorització prèvia de l'IMPIVA.
  
Article 14. Pagament de les ajudes
  
L'IMPIVA procedirà al pagament de l'ajuda una vegada que el beneficiari haja executat el projecte i sempre que haja complit les obligacions exigibles.
  
DISPOSICIÓ FINAL
  
Es faculta el director general de l'IMPIVA per a dictar les resolucions necessàries per al desenvolupament, l'eficàcia i l'execució de la present convocatòria.
  
València, 15 de setembre de 2005.- El president de l'IMPIVA: Justo Nieto Nieto.
  
ANNEX
  
PLA DE COMPETITIVITAT DE L'EMPRESA VALENCIANA
  
ACTUACIÓ PER A ENTITATS
  
OBJECTIU GENERAL
  
Potenciar la competitivitat de les empreses dels sectors més significatius i impulsar el desenvolupament dels sectors emergents a la Comunitat Valenciana, a través de la realització de projectes de caràcter estratègic en els àmbits del desenvolupament i cooperació empresarial, la innovació i el reforç del sistema de I+D, dels mercats i de la formació i el desenvolupament del capital humà.
  
ACTUACIONS SUSCEPTIBLES DE SUPORT
  
Les actuacions subvencionables estaran dirigides al desenvolupament d'activitats que servisquen per a l'augment de la competitivitat dels sectors empresarials valencians, així com per a l'impuls dels sectors emergents:
  
- DESENVOLUPAMENT I COOPERACIÓ EMPRESARIAL: Promoció d'aliances estratègiques encaminades a augmentar la dimensió de les empreses i promoure la cooperació empresarial. Projectes per a l'establiment de centrals de compres, xarxes de distribució. Estudis o anàlisis sobre noves línies de negoci o projectes de cooperació empresarial. Plans de formació i consolidació d'emprenedors en sectors emergents. Accions de promoció de sectors empresarials.
  
- INNOVACIÓ I REFORÇ DEL SISTEMA DE I+D: Estudis per al desenvolupament, la diversificació i la caracterització de nous productes, processos i equips, i creació de centres de gestió del coneixement, desenvolupament i protecció de dissenys i marques, marques de qualitat, xarxes d'alerta, sistemes d'integració mediambiental, investigació prenormativa i adaptació de normes, promoció de la incorporació de tecnologia i increment i reforç de la capacitat tecnològica empresarial. Promoció de la cultura de la innovació i la seua gestió, i de la reflexió estratègica empresarial.
  
- MERCATS: Promoció en mercats, creació i suport a marques, campanyes de comunicació, accions de promoció i difusió, intercanvis d'interés empresarial o sectorial, estudis sobre tendències emergents de consum, investigacions de mercat, estudis de conjuntura sectorial, estudis comparatius amb altres regions.
  
- FORMACIÓ I DESENVOLUPAMENT DEL CAPITAL HUMÀ: Accions de formació que pel seu caràcter innovador i especialitzat impliquen una oportunitat d'increment de la competitivitat. Formació per a treballadors.
  
Estes actuacions podran estar cofinançades pel Fons Europeu de Desenvolupament Regional, en el marc del Programa Operatiu Integrat de la Comunitat Valenciana 2000-2006, en els següents eixos i mesures:
  
Eix 1: Millora de la competitivitat i desenvolupament del teixit productiu
  
\* Mesura 01: Suport a empreses industrials, comercials i de servicis.
  
Eix 2: Societat del coneixement (innovació, I+D, societat de la informació) i telecomunicacions
  
\* Mesura 05: Centres públics d'investigació i centres tecnològics.
  
BENEFICIARIS
  
Entitats sense ànim de lucre amb seu social o delegació a la Comunitat Valenciana.
  
TIPUS D'AJUDA
  
Subvenció a fons perdut de fins al 100% dels costos elegibles del projecte.
  
COSTOS ELEGIBLES
  
Per a totes les actuacions susceptibles de suport, podran considerar-se a efectes de justificació de la despesa els costos elegibles produïts des de l'1 de gener de 2005, en el cas que la naturalesa de l'ajuda ho permeta.
  
01. SERVICIS EXTERNS
  
Despeses en servicis externs associats al desenvolupament del projecte, és a dir, servicis tècnics, servicis professionals, servicis d'informació i difusió.
  
02. DESPESES CORRENTS
  
Despeses generals de funcionament de l'entitat derivades de la seua activitat; s'admetrà un màxim del 15% sobre el total del que s'ha subvencionat en el projecte en concepte de personal propi.
  
03. RECURSOS HUMANS (PERSONAL PROPI)
  
Despeses de personal propi associades al desenvolupament del projecte.
  
06. INVERSIONS NO PRODUCTIVES
  
Excepcionalment es podrà donar suport a inversions en equipament directament relacionades amb el projecte a realitzar.
  
07. ALTRES
  
Altres despeses necessàries per al desenvolupament del projecte.
  
ALTRES
  
Amb caràcter general, des de l'IMPIVA es podrà requerir al sol·licitant la reformulació de la seua sol·licitud per a ajustar els compromisos i les condicions a la subvenció atorgable quan esta siga inferior a la que figura en la sol·licitud presentada.
  
La justificació correspondrà, en tot cas, al total dels costos elegibles estimats per l'IMPIVA i no sols a la part subvencionada. Per a procedir al pagament de la subvenció caldrà que el beneficiari haja fet efectiu el pagament dels costos elegibles i ho acredite com a mínim per al 50% de la despesa realitzada.
  
L'entitat que desenvolupa el projecte és responsable de la seua difusió i haurà de fer coneixedor i partícip a l'IMPIVA de totes les accions de promoció i de comunicació previstes, tant en la fase prèvia de sol·licitud com, amb la suficient antelació, al llarg del desenvolupament d'estes, inclosa la difusió dels resultats en suports físics o electrònics. Per a això, haurà de sol·licitar l'autorització de l'IMPIVA per a l'ús de la seua imatge d'acord amb la normativa que hi establisca a l'efecte.
  
CRITERIS DE VALORACIÓ
  
QUALITAT DEL PROJECTE
  
- Ajust dels objectius del projecte i resultats previstos a les necessitats de les empreses.
  
- Impacte empresarial esperable.
  
- Efecte positiu del projecte en la diversificació sectorial de la Comunitat Valenciana.
  
VIABILITAT TÈCNICA I ECONOMICOFINANCERA
  
- Coherència del pressupost del projecte amb els objectius a aconseguir.
  
- Definició del projecte, les seues fases, el pla de treball i el pressupost d'execució.
  
CARACTERÍSTIQUES DEL SOL·LICITANT
  
\* Trajectòria de l'entitat tant en el sector en què està emmarcada, com en el conjunt del sistema valencià d'innovació.
  
\* Impacte en el col·lectiu empresarial de referència dels projectes i actuacions desenvolupades per l'entitat durant els últims tres anys.
  
\* Col·laboració amb altres agents representatius del sistema valencià d'innovació.
  
ASPECTES SOCIOECONÒMICS
  
- Oportunitat que per al teixit empresarial dels sectors d'activitat de l'entitat representa l'aplicació i difusió dels resultats esperats del projecte.
  
- Priorització del projecte dins dels sectors d'actuació estratègica de la Conselleria d'Empresa, Universitat i Ciència determinats en l'article 1 de l'Orde de 15 de setembre de 2005, de la Conselleria d'Empresa, Universitat i Ciència, per la qual s'establixen les bases per a la concessió d'ajudes per l'Institut de la Petita i Mitjana Indústria de la Generalitat Valenciana (IMPIVA) en el marc del Pla de Competitivitat de l'Empresa Valenciana.
  
PLA DE COMPETITIVITAT DE L'EMPRESA VALENCIANA
  
ACTUACIÓ PER A EMPRESES
  
ACTUACIONS APOYABLES
  
Projectes que perseguisquen la millora competitiva de les empreses per mitjà de la incorporació de tecnologies i innovacions en els processos o productes, que es concrete en l'adquisició de tecnologia vinculada a projectes de I+D o de diversificació industrial.
  
Estes actuacions podran estar cofinançades pel Fons Europeu de Desenvolupament Regional, en el marc del Programa Operatiu Integrat de la Comunitat Valenciana 2000-2006, en el següent eix i mesura:
  
Eix 1: Millora de la competitivitat i desenvolupament del teixit productiu
  
\* Mesura 01: Suport a empreses industrials, comercials i de servicis.
  
BENEFICIARIS
  
Pimes industrials o de servicis relacionats amb la indústria, amb seu social o establiment productiu a la Comunitat Valenciana o agrupacions de pimes.
  
TIPUS D'AJUDA
  
Subvencions a fons perdut, que amb caràcter general, podran arribar fins al 45%.
  
COSTOS ELEGIBLES
  
- INVERSIONS PRODUCTIVES. Béns d'equip vinculats a projectes d'I+D o de diversificació industrial.
  
- INVERSIONS NO PRODUCTIVES. Programari de gestió associat al projecte i adquisició de patents i llicències.
  
CRITERIS DE VALORACIÓ
  
QUALITAT DEL PROJECTE
  
- Maduració del projecte.
  
- Capacitat acreditada dels agents que intervenen en el projecte (assessories, enginyeries, centres formatius).
  
- Relació de l'actuació amb un pla estratègic o d'innovació de l'empresa.
  
- Grau d'innovació que comporta per a l'empresa, prioritzant canvis en l'estratègia, la gestió o els processos davant de projectes relacionats amb un augment de la capacitat productiva.
  
- Cooperació amb altres empreses degudament acreditada
  
VIABILITAT TÈCNICA I ECONOMICOFINANCERA
  
- Coherència del pressupost del projecte amb els objectius a aconseguir.
  
- Definició del projecte, les seues fases, el pla de treball i el pressupost d'execució.
  
CARACTERÍSTIQUES DE L'EMPRESA
  
Activitat de l'empresa que puga considerar-se inclosa en algun dels sectors indicats en l'article 1 de de l'Orde de 15 de setembre de 2005, de la Conselleria d'Empresa, Universitat i Ciència, per la qual s'establixen les bases per a la concessió d'ajudes per l'Institut de la Petita i Mitjana Indústria de la Generalitat Valenciana (IMPIVA) en el marc del Pla de Competitivitat de l'Empresa Valenciana.
  
ASPECTES SOCIOECONÒMICS